Sociálna a didaktická komunikácia - Šuťáková, Valentína; Ferencová, Janka; Zahatňanská, Mária (Wolters Kluwer s. r. o. Bratislava, 2017)
Cieľom druhého, rozšíreného vydania publikácie je poskytnúť pohľad na proces komunikácie na vyučovaní, pričom komunikáciu chápu autorky ako prostriedok i podmienku komplexného rozvoja žiaka a podporovania procesu učenia ako konštruovania či rekonštruovania poznania žiaka. Po prečítaní si publikácie čitateľ získa predstavu o dôležitej úlohe komunikácie na vyučovaní z hľadiska rozvoja žiaka a niektorých pretrvávajúcich chybách a nedostatkoch v procese vzájomnej interakcie medzi učiteľom a žiakom.

Cieľom autoriek nie je iba poskytnúť informácie z danej oblasti, ale ukázať študentom, budúcim učiteľom cestu, ako dané poznatky aplikovať v pedagogickej praxi i v osobnom živote. Učebnica je venovaná najmä študentom Fakulty humanitných a prírodných vied Prešovskej univerzite v Prešove, ako aj študentom ostatných fakúlt a vysokých škôl pedagogického zamerania, ale takisto všetkým pedagógom a záujemcom o predmetnú oblasť.
Keywords: slovenská literatúra; výchova a vzdelávanie; sociálna komunikácia; pedagogická komunikácia; komunikačné zručnosti; klíma -- škola, trieda; motivácia -- žiakov; rozhovor; učiteľ a žiak; vyučovacie metódy; hodnotenie žiakov; odborné publikácie